JERUUSALEMMA UUDISED
Vaatate "Jeruusalemma uudiseid" ja mina olen Pekka Sartola.
Kena laupäeva õhtut teile!
Siinkohal tänased teemad teie ees.
Algas kohtuprotsess peaminister Netanyahu üle.
Iraan ja Hezbollah püüavad ühiselt hävitada Iisraeli.
Palestiinlased tühistasid kõik kokkulepped Iisraeliga.
Iisraeli sisepoliitikas on juba pikka aega
kõlanud süüdistused peaminister Netanyahu suhtes.
Need puudutavad kingituste vastu võtmist,
korruptsiooni
ja oma positsiooni vääriti kasutamist.
Esimene kohtuistung peeti pühapäeval, 24. mail,
kus Netanyahu ise vastas kõigile süüdistustele
ja kummutas need.
Ta nimetas kogu kohtuprotsessi pigem poliitiliseks nõiajahiks,
kui asjalikuks õiguse jalule seadmiseks.
Ta on ka nõudnud kõigi kohtuistungite ülekandmist teles,
kuid kohus polnud sellega nõus.
Teda olid kohutsaalis toetamas suur osa Likudi partei ministritest
ja teisi tähtsaid inimesi.
Suured rahvahulgad kogunesid ka kohtumaja ees,
kes avaldasid oma toetust Netanyahule.
Samal ajal koondasid vasakpartei ja Knesseti opositsiooni juhid inimesi,
et nõuda üheskoos
Netanyahu tagasi astumist peaministri kohalt.
Seda veel enne,
kui kohus on üldse jõudnud tegeleda süüdistusmaterjalidega,
rääkimata oma otsustest ühes või teises suunas.
Õigusteadust õppinud isikud arvavad,
et kogu see kohtuprotsess ühes kõigi kaebustega
võib kesta lausa 4-5 aastat.
Sel ajal ja kuni kohtuprotsessi lõpuni
pole Netanyahul mingeid takistusi osaleda poliitilises tegevuses.
Järgmine kohtuistung toimub 19. juunil,
kus ei Netanyahu ega teised süüdistatavad
ei pea isiklikult kohal olema.
JERUUSALEMMA UUDISED
Iraani kõrgeim juht Ali Khamenei pidas möödunud nädalal
traditsioonilise Jeruusalemma päeva puhul kõne.
Seda siis 20. mail Iraani pealinnas Teheranis.
Võrreldes ta varasemate kõnedega
olid mõned ta kõne osad oluliselt radikaalsemad,
kus ta kuulutas täiesti avalikult,
et Iraani suurim välispoliitiline eesmärk
on juudiriigi hävitamine.
Seda eesmärki on pea kõik Iraani juhid
hoidnud avalikult silme ees alates 1979. aastast.
Nüüd aga on Ali Khamenei hakanud kasutama sõnavara,
mis tõdeb, et juudiriigi osas
on nüüd juba küsimus lõplikus otsuses.
Taotledes oma rahva toetust ja mõistmist selles küsimuses,
andis Iraan samal päeval välja ka lendlehe,
kus kuulutatakse Palestiina vabastamist,
nõutakse vasturinde moodustamist, kuniks eesmärk saab saavutatud
ja kujutatakse seejärel õnnelikku ja vaba Palestiina rahvast.
Oma kõne lõpus täpsustas Ali Khamenei,
et Iraani eesmärk pole mitte kõikide juutide tapmine,
vaid juudiriigi ja sionistliku liikumise täielik hävitamine.
Khamenei kinnitas ka,
et Iisrael ei tule eesootavast rünnakust välja,
kuna Iraan on toimetanud Gazasse erinevaid relvi,
mille abil vabastada Palestiina.
Liibanonis tegutseva Iraani koostööpartneri Hezbollah juht
Hassan Nasrallah
kuulutas neid samu mõtteid ja tegusid,
mida tema suur eeskuju
ja islamimaade usujuht Ali Khamenei oli öelnud.
JERUUSALEMMA UUDISED
Palestiina Omavalitsuse juht MaËhmūd Abbās
andis möödunud nädalal teada,
et taandub ühepoolselt
kõigist aastate jooksul Iisraeliga sõlmitud kokkulepetest.
Sama kehtib ka USA osas,
kes on Abbās'i sõnul toetanud Läänekalda liitmist Iisraeliga.
MaËhmūd Abbās viitas oma teadaandes
Oslo lepingutele, mis sõlmiti 1993. aastal,
Hebroni lepingule, mis sõlmiti 1997. aastal
ja ka Wye River memorandumile, mis sõlmiti 1998. aastal.
MaËhmūd Abbās
ütles Oslo kaksikleppest ühepoolselt lahti juba 2012. aastal.
Oslo kaksiklepped pidid nagunii lõppema 1999. aastal,
kuid nii USA, Iisrael kui Palestiina
järgisid seda rahunõpidamiste tõttu sellest hoolimata.
MaËhmūd Abbās'i kõne kätkes endas ka turvaküsimusi,
mis tähendab seda,
et Palestiina siseturvalisuse organisatsioonid
ei jaga enam vastavat infot sarnaste organisatsioonidega Iisraelis.
Samas teadaandes lükkas MaËhmūd Abbās
kogu vastutuse palestiinlaste eest Iisraeli riigi kaela,
tõdedes, et Genfi konventsiooni kohaselt
on okupeerinud riigil kohustus kanda igatpidi hoolt
okupeeritud aladel elavate inimeste hakkama saamise ja heaolu eest.
Viited Genfi konventsioonile ja okupeerimisele
on pigem MaËhmūd Abbās'i enda seisukohad
ega ühti uudistetoimetuse omadega.
JERUUSALEMMA UUDISED
"Kui on juba alustatud, tuleb aga lasta käia!"
ütleb üks vana slogan.
Nii on Palestiina Omavalitsus esitanud süüdistused
ka USA suursaadiku David Friedman'i pihta,
pidades teda osaliselt vastutavaks Iisraeli otsuses
liita okupeeritud Läänekalda piirkondi Iisraeli riigiga.
Palestiina valitsuse ametliku häälekandja kohaselt
püüab Abbās'i valitsus saata suursaadik Friedman'i RK'sse
ehk Rahvusvahelise Kriminaalkohtu ette
sõjakuriteo toimepanemise eest.
MaËhmūd Abbās'i sõnul on suursaadik Friedman
kõige häbematum, kõige äärmuslikum
ja kõige rassistlikum sõjakurjategija,
mistõttu Palestiina valitsus teeb kõik endast oleneva,
et saata ta Rahvusvahelise Kriminaalkohtu ette.
Palestiina valitsuse väljaütlemised järgnesid väidetavalt
suursaadik Friedman'i intervjuule ühele Iisraeli päevalehele,
kus ta ütles, et USA on valmis tunnustama
Läänekalda okupeeritud alade kuulumist Iisraeli riigile,
kui palestiinlased pole nõus selles osas läbi rääkima.
JERUUSALEMMA UUDISED
Euroopa Liidu maadest
on Ungari väljendanud kõige selgemat poolehoidu
Iisraeli suhtes,
sattudes seetõttu üha enam ja tugevamini
poliitrünnakute ohvriks.
Ungari välisminister Péter Szijjártó
suhtles möödunud neljapäeval telefoni teel
oma uue Iisraeli ametivenna Gabi Ashkenazi'ga,
õnnitledes teda ametisse määramise puhul.
Ungaril ja Iisraelil
on väga tugevad rahvuslikud ja identiteedi-põhised sidemed,
ühised püüdlused seista vastu silmakirjalikkusele,
valedele argumentidele ja poliitilisele ebaõiglusele.
Nõnda väitis Ungari välisminister Péter Szijjártó,
kinnitades igati, et Iisrael võib loota Ungari täielikule toele,
kui see peaks sattuma Euroopa Liidu, ÜRO
või Rahvusvahelise Kriminaalkohtu hammaste vahele.
Möödunud nädalal olid just Ungari ja Austria need kaks EL'i maad,
kes takistasid EL'i ühist, avalikku hukkamõistu Iisraeli suhtes,
mida EL komisjoni välisasjade juht püüdis läbi suruda.
Péter Szijjártó sõnul on nii Ungari kui Austria
langenud seetõttu üsnagi tugeva poliitilise survestamise alla.
Sellest hoolimata on nad otsustanud jääda Iisraeli kõrvale.
JERUUSALEMMA UUDISED
EL'i välisasjade komisjoni juht keelitas oma 18. mai sõnavõtus Iisraeli
mitte langetama ühepoolseid otsuseid,
mis puudutavad
Palestiina okupeeritud alade liitmist Iisraeli riigiga,
olles sel juhul rahvusvahelise õiguse vastased teod.
Seda seisukohta toetas 25 EL liikmesriiki 27'st - sh ka Soome.
Vastu aga olid Ungari ja Austria,
tänu millele jäi see seisukoht vaid esitaja isiklikuks seisukohaks.
Samas toetasid seda võimsalt nii Saksamaa kui Prantsusmaa.
Austria välisminister Alexander Schallenberg
andis oma avalduses teada,
et tema maa ei kiida heaks Iisraeli ennatlikku hukka mõistmist
ja julgustas EL'i hoopis alustama arutelusid
Iisraeli uue valitsusega.
Samas kontekstis esitasid nii Ungari kui Austria
Iisraeli uuele välisministrile Gabi Ashkenazi'le kutse
külastada Euroopa Liidu välisasjade komisjoni istungit.
JERUUSALEMMA UUDISED
Need olid seekordsed "Jeruusalemma uudised".
Palugem ikka rahu nii Jeruusalemmale, Iisraelile
kui kogu Lähis-Idale.
Näeme taas nädala pärast!
Tõlge: Anne-Ly Raukas